การประกอบธุรกิจของแต่ละสายผลิตภัณฑ์

3.1 กลุ่มธุรกิจโทรศัพท์เคลื่อนที่

กลุ่มธุรกิจโทรศัพท์เคลื่อนที่ของบริษัทจำแนกตามประเภทได้ดังนี้

+----------------------------------+-----------------------------------+
| บริษัท                             | ลักษณะการประกอบธุรกิจ                |
+----------------------------------+-----------------------------------+
| บมจ. เอ็ม ลิ้งค์ เอเชีย คอร์ปอเรชั่น     | ค้าส่งโทรศัพท์เคลื่อนที่                  |
+----------------------------------+-----------------------------------+
| บจ. เทเลแม็กซ์ เอเชีย คอร์ปอเรชั่น     | ค้า                                |
|                                  | ปลีกโทรศัพท์เคลื่อนที่ดำเนินการโดยบริษัทเอง |
+----------------------------------+-----------------------------------+
| บจ. เอ็ม ช็อปโมบาย                 | ค้าส่งโทรศัพท์เคลื่อนที่ให้กับสมาชิกในรูปแบบ  |
|                                  |                                   |
|                                  | แฟรนไชส์ ภายใต้เครื่องหมายการค้า “M    |
|                                  | Shop”                             |
+----------------------------------+-----------------------------------+

3.1.1 ลักษณะผลิตภัณฑ์และบริการ

ผลิตภัณฑ์หลักของกลุ่มธุรกิจโทรศัพท์เคลื่อนที่สามารถแบ่งได้ดังนี้

(1) เครื่องโทรศัพท์เคลื่อนที่ (Handset) ปัจจุบันบริษัท เอ็ม ลิ้งค์ เอเชีย คอร์ปอเรชั่น จำกัด
    (มหาชน) ได้รับแต่งตั้งให้เป็นผู้จัดจำหน่ายโทรศัพท์เคลื่อนที่ Nokia, Motorola,
    Mitsubishi, LG และ Siemens โดยผู้ผลิตแต่ละรายจะมีการวิจัยและพัฒนา
    เพื่อผลิตสินค้าให้หลากหลายตรงตามความต้องการของผู้บริโภค
    เนื่องจากผู้ผลิตแต่ละรายจะมีความโดดเด่นของสินค้าที่ต่างกันทั้งคุณสมบัติและระดับราคา
    และยังมีการนำเสนอสินค้าใหม่ในเวลาที่แตกต่างกัน
    การที่บริษัทเป็นผู้จัดจำหน่ายโทรศัพท์เคลื่อนที่หลากหลายผู้ผลิตจึงเป็นการบริหารความหลากหลายของสินค้าเพื่อครอบคลุมความต้องการของตลาดในทุกระดับและยังมีสินค้าใหม่เสนอขายได้อย่างต่อเนื่องสำหรับรายละเอียดเกี่ยวกับรุ่นของโทรศัพท์เคลื่อนที่ที่บริษัทนำเข้า
    ได้แก่

  ----------------------------------- -----------------------------------
  ผู้ผลิต                                รุ่น

  Nokia                               1110, 1600, 2300, 2600, 3120, 3200,
                                      3220, 3230, 6020, 6030, 6060, 6100,
                                      6101, 6111, 6170, 6220, 6230,
                                      6230i, 6260, 6270, 6600, 6610i,
                                      6630, 6670, 6680, 6681, 7260, 7270,
                                      7360, 7370, 7380, 7610, 8800, N70,
                                      N90,N-Gage QD

  Motorola                            A780, A1000, C115, C118, C157,
                                      C380, C381, C650, C651, E365, E680,
                                      E680i, V3

  Mitsubishi                          M750, M900

  Siemens                             CF62, M65, MC60
  ----------------------------------- -----------------------------------

นอกจากนี้แล้ว
บริษัทยังได้มีการนำเข้าอิสระโทรศัพท์เคลื่อนที่เองบางรุ่นจากประเทศสาธารณรัฐประชาชนจีน
และเกาหลีเพื่อตอบสนองต่อความต้องการสินค้าที่มีคุณภาพในราคาประหยัดของตลาดกลุ่มล่าง
ดังรายละเอียดต่อไปนี้

  ----------------------------------- -----------------------------------
  ผู้ผลิต                                รุ่น

  M Tel                               ME601, ME701, ME701i, ME702

  Panasonic                           VS3

  Lenovo                              E307, I856, V510

  Wellcom                             DM8

  TCL                                 738
  ----------------------------------- -----------------------------------

ในส่วนของบริษัท เอ็ม ช็อป โมบาย จำกัด และ บริษัท เทเลแม็กซ์ เอเชีย คอร์ปอเรชั่น จำกัด
ซึ่งเป็นร้านจำหน่ายปลีกโทรศัพท์เคลื่อนที่ทุกรุ่นทุกผู้ผลิตจะทำการจัดซื้อสินค้าทุกรุ่นที่บริษัทเป็นผู้จัดจำหน่ายจากบริษัทก่อนแล้วจึงจะทำการจัดซื้อสินค้าที่บริษัทไม่ได้เป็นผู้จัดจำหน่ายจากผู้จัดจำหน่ายรายอื่นที่ได้รับการแต่งตั้ง
สำหรับสินค้ารุ่นที่จัดซื้อจากผู้จัดจำหน่ายรายอื่นได้แก่

+----------------------------------+-----------------------------------+
| ผู้ผลิต                             | รุ่น                                |
+----------------------------------+-----------------------------------+
| Nokia                            | 1100, 5140                        |
+----------------------------------+-----------------------------------+
| Motorola                         | C117, V303, V80, V690             |
+----------------------------------+-----------------------------------+
| Sumsung                          | D500, E330, E630, E720, E810      |
+----------------------------------+-----------------------------------+
| Sony Ericsson                    | K700i                             |
+----------------------------------+-----------------------------------+
| O2                               | Mini, XDA2, XDA2S                 |
+----------------------------------+-----------------------------------+
| Handspring                       | Treo270, Tero650                  |
+----------------------------------+-----------------------------------+
| Panasonic                        | X700                              |
+----------------------------------+-----------------------------------+
| Siemens                          | SL65                              |
+----------------------------------+-----------------------------------+

(2) ชุด SIM Card (Subscriber Identification Module)
    ซึ่งเป็นส่วนประกอบสำคัญที่ต้องใช้ควบคู่กับโทรศัพท์เคลื่อนที่ โดย SIM card
    จะทำหน้าที่ในการเก็บรวบรวมข้อมูลเกี่ยวกับเลขหมายและรายละเอียดข้อมูลอื่นๆ
    ของผู้ใช้โทรศัพท์เคลื่อนที่ โดยมีรหัสลับทำหน้าที่ในการป้องกันการลักลอบใช้โทรศัพท์โดยผู้อื่น
    SIM Card ที่บริษัทย่อยจำหน่ายนั้นเป็นการสั่งซื้อจากผู้ให้บริการโทรศัพท์เคลื่อนที่ทุกระบบ

(3) อุปกรณ์เสริม (Accessory) คือ
    อุปกรณ์ที่ใช้เพิ่มความสะดวกสบายในการใช้โทรศัพท์เคลื่อนที่หรือใช้ทดแทนอุปกรณ์เดิมที่ชำรุดอันได้แก่
    แบตเตอรี่ เครื่องชาร์จไฟ (Charger) หูฟัง (Headset) เป็นต้น
    โดยบริษัทได้ทำการจัดซื้ออุปกรณ์เสริมสำหรับโทรศัพท์เคลื่อนที่รุ่นที่จัดจำหน่ายเองจากผู้ผลิตโดยตรง
    ส่วนอุปกรณ์เสริมสำหรับโทรศัพท์เคลื่อนที่ที่บริษัทไม่ได้เป็นผู้จัดจำหน่ายจะทำการจัดซื้อจากผู้จัดจำหน่ายที่ได้รับการแต่งตั้งอีกต่อหนึ่ง

นอกจากการจำหน่ายผลิตภัณฑ์ดังกล่าวข้างต้นแล้ว บริษัทยังได้ให้ความสำคัญกับบริการหลังการขาย
โดยการจัดตั้งศูนย์บริการลูกค้า (M Link Service Center) และแต่งตั้งตัวแทนศูนย์บริการลูกค้า
(M Link Service Dealer) ทั้งยังได้รับความไว้วางใจจากโนเกีย (Nokia)
ให้สิทธิในการบริหาร Nokia Care Center (NCC)
เพื่อให้บริการข้อมูลแก่ลูกค้าเกี่ยวกับโทรศัพท์เคลื่อนที่ที่บริษัทจำหน่าย
ให้บริการตรวจเช็คสภาพและซ่อมโทรศัพท์เคลื่อนที่ รวมทั้งการดูแล
สนับสนุนและให้บริการแก่ตัวแทนศูนย์บริการลูกค้าและสาขา
โดยมุ่งเน้นถึงความพึงพอใจของลูกค้าเป็นเป้าหมาย
ทั้งนี้เพื่อเป็นเครื่องมือในการส่งเสริมการขายโทรศัพท์เคลื่อนที่
ทั้งยังเป็นการเพิ่มฐานรายได้ของบริษัทอีกทางหนึ่ง นอกจากนี้บริษัท เอ็มช็อป โมบาย
จำกัดยังได้เพิ่มบริการเสริมต่างๆ ให้แก่ร้านค้าแฟรนไชส์
ซึ่งได้แก่การให้สินเชื่อผ่านร้านค้าแฟรนไชส์โดยร่วมกับบริษัทแคปปิตอลโอเคจำกัด เป็นต้น

การจัดหาผลิตภัณฑ์

1. วิธีการจัดหาและแหล่งที่มาของผลิตภัณฑ์

  (ก) เครื่องโทรศัพท์เคลื่อนที่

โทรศัพท์เคลื่อนที่ที่บริษัทเป็นผู้จัดจำหน่ายนั้น เป็นการนำเข้าจากต่างประเทศเป็นหลัก
ซึ่งในปัจจุบันมีผู้ผลิตโทรศัพท์เคลื่อนที่ชั้นนำอยู่หลายราย อาทิ Motorola, Nokia, Siemens
เป็นต้น ได้เข้า มาทำธุรกิจในประเทศไทย โดยการแต่งตั้งผู้จัดจำหน่าย (Distributor)
เพื่อกระจายสินค้าของตนไปสู่ผู้ใช้บริการ

นอกจากการเข้ามาทำการตลาดในประเทศไทยแล้ว ผู้ผลิต (Supplier)
แต่ละรายจะมีการวิจัยและพัฒนารูปแบบของโทรศัพท์เคลื่อนที่ให้ทันกับเทคโนโลยีและความต้องการของผู้ใช้อยู่ตลอดเวลา
โดยเฉพาะอย่างยิ่งในยุคปัจจุบันที่รูปแบบการให้บริการไม่เพียงจำกัดอยู่แค่การติดต่อสื่อสารเพียงแค่เสียงเท่านั้น
แต่ได้ครอบคลุมถึงการสื่อสารในรูปแบบอื่น เช่น การรับส่งข้อความ การรับส่งรูปภาพ เป็นต้น
จากปัจจัยดังกล่าวทำให้แต่ละปีจะมีการนำโทรศัพท์เคลื่อนที่รุ่นใหม่ออกสู่ตลาดตลอดเวลา
บริษัทในฐานะผู้จัดจำหน่ายโทรศัพท์เคลื่อนที่
จึงต้องมีการพิจารณาถึงปัจจัยดังกล่าวก่อนตัดสินใจเข้าเป็นผู้จัดจำหน่ายของผู้ผลิตรายนั้นๆ
โดยเริ่มตั้งแต่ การพิจารณาถึงศักยภาพในการแข่งขันของผู้ผลิต ฐานะทางการเงิน
นโยบายการสนับสนุนการขายและการทำการตลาด รูปแบบ
คุณภาพและคุณลักษณะของโทรศัพท์เคลื่อนที่ รวมถึงนโยบายการกำหนดราคา เป็นต้น
โดยในปัจจุบันบริษัทได้รับการแต่งตั้งให้เป็นผู้จัดจำหน่าย (Distributor) ให้กับผู้ผลิต 4
รายโดยมีรายละเอียดดังนี้

+-------------------------+-------+------------------------+---------+
| บริษัทผู้ผลิต                | ป     | ผลิตภัณฑ์                 | น       |
|                         | ระเทศ |                        | ำเข้าจาก |
+-------------------------+-------+------------------------+---------+
| Motorola Inc.           | USA   | โทรศัพท์เคลื่อนที่และอุปกรณ์   | Si      |
|                         |       |                        | ngapore |
|                         |       | Motorola               |         |
+-------------------------+-------+------------------------+---------+
| Nokia TMC               | Fi    | โท                     | Korea   |
|                         | nland | รศัพท์เคลื่อนที่และอุปกรณ์เสริม |         |
|                         |       | Nokia                  |         |
+-------------------------+-------+------------------------+---------+
| LG Electronic           | South | โท                     | Korea   |
|                         | Korea | รศัพท์เคลื่อนที่และอุปกรณ์เสริม |         |
|                         |       | LG                     |         |
+-------------------------+-------+------------------------+---------+
| Siemens Limited         | Ge    | โท                     | China,  |
|                         | rmany | รศัพท์เคลื่อนที่และอุปกรณ์เสริม | Germany |
|                         |       | Siemens                |         |
+-------------------------+-------+------------------------+---------+

ซึ่งผู้ผลิตแต่ละรายจะมีการทำสัญญาแต่งตั้งผู้แทนจำหน่าย โดยมีช่วงระยะเวลาประมาณ 2 – 3 ปี
หรือ ทำสัญญาตามรุ่นของโทรศัพท์
ซึ่งเป็นลักษณะการทำสัญญาตามลักษณะปฏิบัติทั่วไประหว่างผู้ผลิตกับผู้จัดจำหน่าย

  (ข) ชุด SIM Card

ชุด SIM Card ที่บริษัทย่อยจำหน่ายนั้น ได้สั่งซื้อชุด SIM Card ของระบบ GSM Advance ระบบ
1-2-Call! และชุด SIM Card ของระบบ Digital GSM 1800 จากบริษัทดิจิตอล โฟน จำกัด
ส่วนชุด SIM Card ของ DTAC Postpaid และ Happy เป็นการสั่งซื้อจากบริษัท โทเทิ่ล
แอ็คเซ็ส คอมมูนิเคชั่น จำกัด และได้สั่งซื้อชุด SIM Card ของ Talk Plan และ Just Talk
จากบริษัท ทีเอ ออเร้นจ์ จำกัด

การบริการหลังการขาย

นอกจากการเป็นผู้จัดจำหน่ายโทรศัพท์เคลื่อนที่แล้ว บริษัทยังได้มีการจัดตั้งศูนย์บริการลูกค้า
ในนามของ “M-Link Service Center” เพื่อให้บริการหลังการขาย
แก่ลูกค้าที่ซื้อสินค้าจากทางบริษัท โดยบริการที่ทางศูนย์บริการให้บริการ ได้แก่

-   Call Center
    ทำหน้าที่ในการตอบคำถามและให้ข้อมูลแก่ลูกค้าในเรื่องที่เกี่ยวข้องกับโทรศัพท์เคลื่อนที่ที่บริษัทจัดจำหน่าย
    สถานะการซ่อม ข้อมูลการตั้งค่าเครื่องโทรศัพท์เคลื่อนที่เพื่อใช้บริการ non-voice
    ของผู้ให้บริการเครือข่าย รวมถึงข้อมูลโปรโมชั่นต่างๆ ของบริษัท

-   แต่งตั้ง Service Dealer ทำหน้าที่ดูแลสนับสนุนและการให้บริการแก่ตัวแทนศูนย์บริการลูกค้า
    เอ็ม ลิ้งค์ เอ็ม ช็อป และสาขา

-   Engineering Support
    ทำหน้าที่ให้บริการซ่อมและเปลี่ยนอุปกรณที่ชำรุดของโทรศัพท์เคลื่อนที่ซึ่งแบ่งออกเป็น 2 ส่วน
    คือ

1.  Express Work Shop ทำหน้าที่ตรวจเช็ค/ซ่อมเครื่องโทรศัพท์ลูกค้าที่ Walk in
    หรือผ่านมาทาง Front Counter โดยจะใช้เวลาในการซ่อมไม่เกิน 3 ชั่วโมง

2.  Normal Work Shop ทำหน้าที่ตรวจเช็ค/ซ่อมเครื่องโทรศัพท์จาก Front
    Counterของตัวแทนจำหน่าย (Dealer) ทั้งในกรุงเทพมหานครและต่างจังหวัด
    โดยจะใช้เวลาในการซ่อมไม่เกิน 24 ชั่วโมง

-   Service on Internet ซึ่งเป็นการให้ข้อมูลข่าวสารด้านต่างๆ ของบริษัททาง Internet
    เพื่อเพิ่มความสะดวกและรวดเร็วให้กับผู้ใช้บริการเพื่อให้การบริการที่ได้มาตรฐาน รวดเร็ว
    และทั่วถึง รวมถึงสามารถสนองความต้องการของผู้ใช้บริการได้ดีที่สุด
    ปัจจุบันบริษัทมีศูนย์บริการลูกค้าอยู่ที่ แผนกบริการลูกค้า ณ อาคาร เอ็ม ลิ้งค์ ชั้น1 ซอยสุขุมวิท
    62

-   บริษัทได้แต่งตั้งตัวแทนศูนย์บริการลูกค้าเอ็มลิ้งค์ (M-Link Service Dealer) จำนวน 66
    แห่ง ครอบคลุมพื้นที่ทั่วประเทศ นอกจากศูนย์บริการลูกค้าแล้ว ทางบริษัทยังได้มีการจัดตั้ง
    จุดรับ-ส่ง ซ่อมเครื่อง 123 แห่งทั่วประเทศอีกด้วย
    โดยบริษัทมีโครงการที่จะขยายจำนวนศูนย์บริการและจุดรับ-ส่ง ซ่อมเครื่องเพิ่มขึ้นอีกในอนาคต
    เพื่อรองรับการเพิ่มขึ้นของจำนวนลูกค้าและผู้ใช้บริการโทรศัพท์เคลื่อนที่

-   บริษัทได้รับสิทธิในการบริหาร Nokia Care Center (NCC) จาก โนเกีย (Nokia)
    จำนวน 4 สาขา โดยบริษัทมีโครงการที่จะขยายจำนวนศูนย์บริการ
    และจุดรับส่งซ่อมเครื่องเพิ่มขึ้นอีกในอนาคตเพื่อรองรับการเพิ่มขึ้นของลูกค้า
    และครอบคลุมพื้นที่เพิ่มมากขึ้น

3.1.2 การตลาด

(ก) ลักษณะลูกค้าและกลุ่มลูกค้าเป้าหมาย

ปัจจุบันกลุ่มลูกค้าที่ใช้โทรศัพท์เคลื่อนที่
มีการเปลี่ยนแปลงพฤติกรรมการใช้โทรศัพท์เคลื่อนที่โดยที่จะเลือกใช้งานมือถือตามไลฟ์สไตล์
(Lifestyle) ของแต่ละบุคคลตามความต้องการการใช้งานของแต่ละบุคคล
ซึ่งบริษัทได้คำนึงถึงความต้องการของผู้บริโภคที่ปรับเปลี่ยนตามความต้องการ
และความจำเป็นในการใช้งาน จึงได้แบ่งกลุ่มลูกค้าออกตามไลฟ์สไตล์ (Lifestyle)
ของแต่ละบุคคล ดังเช่น

กลุ่มสมาร์ทโฟน (Smart Phone) กลุ่มนี้ผู้ใช้งานส่วนใหญ่จะเป็นกลุ่มนักธุรกิจ
เน้นการใช้งานโทรศัพท์เคลื่อนที่ที่มีระบบปฏิบัติการที่สามารถทำงานได้แม้กระทั่งอยู่นอกสถานที่ทำงาน
เก็บรายละเอียดของงาน และสามารถค้นหาข้อมูลได้อย่างรวดเร็วฉับไว
เพื่อไม่ให้พลาดการติดต่องานที่สำคัญ กลุ่มนี้มีแนวโน้มในการเปลี่ยนโทรศัพท์เคลื่อนที่ในระยะกลาง
โดยเปลี่ยนแปลงมือถือให้เหมาะกับความต้องการการใช้งานให้มีประโยชน์ต่ออาชีพ
หรือธุรกิจของตนมากที่สุด

กลุ่มมัลติมีเดีย (Multimedia) กลุ่มนี้จะเป็นกลุ่มที่ใหญ่ตั้งแต่กลุ่มวัยรุ่นไปจนถึงวัยทำงาน
ซึ่งจะเน้นใช้งานโทรศัพท์เคลื่อนที่
เพื่อสนองความต้องการความบันเทิงส่วนตัวไม่ว่าจะเป็นความต้องการดูหนัง ฟังเพลง, เล่นเกมส์,
ดาวน์โหลด, Content, การรับส่ง MMS, การรับส่งข้อความสั้น (SMS)
ผู้ที่ชื่นชอบการถ่ายรูปก็ต้องการโทรศัพท์เคลื่อนที่ที่มีกล้อง
อาจจะเน้นความละเอียดของกล้องด้วยเพื่อให้ได้ภาพที่สวยงาม
หรือผู้ที่ชอบฟังเพลงก็ต้องการโทรศัพท์เคลื่อนที่ที่มีเอ็มพีสาม (MP3) หรือที่มีวิทยุ (Radio)
ต้องการเสียงที่สมจริงต่างๆ ซึ่งกลุ่มนี้มีแนวโน้มในการเปลี่ยนโทรศัพท์เคลื่อนที่ค่อนข้างเร็ว
เพื่อให้ทันกับเทคโนโลยีที่เปลี่ยนแปลง และเพื่อรองรับความต้องการได้เหมาะสมที่สุด

กลุ่มความต้องการใช้งานพื้นฐาน (Basic Phone) กลุ่มนี้จะเป็นกลุ่มเด็กนักเรียน กลุ่มผู้สูงอายุ
และกลุ่มคนที่มีเงินเดือนในระดับต่ำ
โดยจะเน้นการใช้งานโทรศัพท์เคลื่อนที่เพียงเพื่อรองรับการใช้งานพื้นฐาน
คือรับสายเข้าและโทรออก ใช้งานได้ทั้งจอสีและจอขาวดำ
เน้นโทรศัพท์เคลื่อนที่ที่มีระดับราคาไม่สูงนัก
ซึ่งกลุ่มนี้มีแนวโน้มในการเปลี่ยนโทรศัพท์เคลื่อนที่ค่อนข้างช้า
ส่วนใหญ่จะรอจนกว่าโทรศัพท์เคลื่อนที่จะมีปัญหาใช้งานไม่ได้ถึงค่อยเปลี่ยน

ธุรกิจค้าส่ง

สำหรับกลุ่มลูกค้าในส่วนค้าส่งของบริษัทและบริษัทย่อย (เอ็ม ช็อป) ได้แก่ ตัวแทนจำหน่าย
(Dealer) โทรศัพท์เคลื่อนที่ และสมาชิก เอ็ม ช็อป (M Shop Franchisee)
ซึ่งครอบคลุมทั้งในกรุงเทพฯ และต่างจังหวัด โดย ณ วันที่ 31 ธันวาคม 2548
บริษัทมีตัวแทนจำหน่ายประมาณ 800 ราย และมีสมาชิก เอ็ม ช็อปจำนวน 99 ราย
โดยมีสัดส่วนการขายในเขตกรุงเทพมหานครและปริมณฑลต่อภูมิภาคประมาณ 70 : 30
จากสัดส่วนช่องทางการจัดจำหน่ายของบริษัทที่สัดส่วนในกรุงเทพมหานคร
และปริมณฑลในระดับที่สูงนั้น สืบเนื่องมาจากตัวแทนจำหน่ายต่างจังหวัดรายใหญ่ๆ
หลายรายมีสำนักงานอยู่ในกรุงเทพมหานครเมื่อสั่งสินค้าแล้วจะทำการกระจายสินค้าออกสู่ต่างจังหวัดอีกต่อหนึ่ง
จะเห็นได้ว่าปัจจุบันรูปแบบของตัวแทนจำหน่ายไม่ได้จำกัดเพียงเฉพาะพื้นที่เหมือนในอดีตแล้ว
แต่มีการสร้างโครงข่ายโยงใยทั่วทั้งประเทศ โดยแนวโน้มยอดขายจะออกสู่ภูมิภาคเพิ่มสูงขึ้น
เนื่องจากอัตราการใช้โทรศัพท์เคลื่อนที่ต่อประชากรในภูมิภาคยังมีสัดส่วนที่น้อยมากเมื่อเทียบกับในกรุงเทพและปริมณฑล
ทำให้จำนวนฐานลูกค้าในภูมิภาคยังมีโอกาสที่จะขยายตัวได้อีกมาก

ธุรกิจค้าปลีก

ในส่วนของกลุ่มลูกค้าเป้าหมายในการค้าปลีกของบริษัทย่อย (เทเลแม็กซ์)
ได้แก่ลูกค้าทั่วไปตามห้างสรรพสินค้า และบริเวณที่อยู่ในทำเลที่ตั้งของสาขาหรือ Outlet
ของบริษัทย่อยในกรุงเทพมหานครและปริมณฑล

(ข) กลยุทธ์ทางการตลาด

บริษัทได้กำหนดกลยุทธ์ทางการตลาดไว้ดังนี้

(1) การคัดเลือกผลิตภัณฑ์ เพื่อใช้เป็นเกณฑ์ในการวางตำแหน่งสินค้าในแต่ละไตรมาส
    โดยทางบริษัทจะวางแผนการตลาดร่วมกับผู้ผลิต (Brand Supplier)
    เพื่อกำหนดรุ่นของสินค้าที่จะนำมาจำหน่าย ผลประโยชน์ของตัวแทนจำหน่าย (Dealer
    Margin) และผลประโยชน์ของสมาชิกเอ็ม ช็อป (M Shop Franchisee)
    รวมถึงราคาที่จะวางจำหน่าย (End User Price) ให้เหมาะสมกับสภาวะตลาดในขณะนั้น
    โดยที่บริษัทจะเน้นที่คุณภาพของสินค้า
    ด้วยการคัดเลือกสินค้าที่มีคุณภาพและมาตรฐานตามความต้องการของตลาดปัจจุบัน
    ราคาและรูปแบบของผลิตภัณฑ์มีการเปลี่ยนแปลงที่รวดเร็ว
    บริษัทได้กำหนดตำแหน่งสินค้าที่จะวางดังนี้

+----------------------------------+-----------------------------------+
| ลักษณะของกลุ่มลูกค้า                  | ช่วงราคา (บาท)                     |
+----------------------------------+-----------------------------------+
| High-End                         | 9,900 บาท ขึ้นไป                    |
+----------------------------------+-----------------------------------+
| Mid-End                          | 4,900 – 9,900 บาท                 |
+----------------------------------+-----------------------------------+
| Low-End                          | ต่ำกว่า 4,900 บาท                   |
+----------------------------------+-----------------------------------+

  บริษัทมีนโยบายทางการตลาดที่เน้นความเป็นผู้นำด้านโทรศัพท์เคลื่อนที่จอสี
  การเป็นผู้นำด้านเทคโนโลยีโทรศัพท์เคลื่อนที่รุ่นใหม่ๆ
  เน้นกลุ่มลูกค้าที่ซื้อเครื่องโทรศัพท์เคลื่อนที่เครื่องใหม่แต่เบอร์เดิม
  และเน้นกลุ่มที่มีการเปลี่ยนโทรศัพท์เคลื่อนที่บ่อย
  ดังนั้นยอดจำหน่ายส่วนใหญ่ของบริษัทจึงเป็นสินค้าในระดับราคา Mid-End และ High-End
  ซึ่งระดับราคาและคุณสมบัติที่เป็นไปตามความต้องการของตลาดกลุ่มนี้ ดังเห็นได้จากกราฟด้านล่าง
  นอกจากนี้บริษัทก็ยังดำเนินการควบคู่กันไปในการนำเข้าสินค้ากลุ่ม Low-End
  ที่ยังเป็นที่ต้องการของตลาดระดับล่างและกลุ่มที่ต้องการมีโทรศัพท์เครื่องแรก

  []กราฟแสดงสัดส่วนยอดขายตามระดับราคาของบริษัทในปี 2548

จากกราฟแสดงให้เห็นว่าสัดส่วนยอดขายของบริษัทเป็นกลุ่ม Mid-End และ High-End ประมาณร้อยละ 67 ของยอดขายทั้งหมด เมื่อคิดเป็นมูลค่าจะมีสัดส่วนที่สูงคือประมาณร้อยละ 85 เนื่องจากสินค้ากลุ่มนี้มีระดับราคาค่อนข้างสูง ส่วนสินค้าในกลุ่มระดับราคา Low-End จะมีส่วนแบ่งการตลาดอยู่ถึงร้อยละ 33 แต่เมื่อคิดเป็นมูลค่าแล้วเหลือเพียงร้อยละ 15 ของมูลค่ายอดขายทั้งหมด 

(2) การคัดสรรบริการเสริมต่างๆ เพื่อเป็นการเพิ่มมูลค่า (Value Added)
    ให้กับโทรศัพท์เคลื่อนที่เพื่อลดความรุนแรงจากการแข่งขันด้านราคา
    โดยบริการเสริมจะประกอบด้วย Ringtone, Picture, Wallpaper, Game,
    Screensaver, Text Message นอกจากนั้นแล้วยังได้มีการพัฒนา application ต่างๆ
    ลงบนโทรศัพท์ที่บริษัทจัดจำหน่ายเพื่อให้สามารถใช้งานได้มากกว่าคุณสมบัติที่ผลิตออกมาจากโรงงาน

(3) การจัดการส่งเสริมการขาย (Promotion) โดยแบ่งเป็น

    1.  PUSH STRATEGY ประกอบด้วย

-   Incentive Trip เป็นแคมเปญสะสมแต้มจากการสั่งซื้อโทรศัพท์ เมื่อถึงยอดที่กำหนดไว้
    จะได้รับรางวัลไปท่องเที่ยว ณ ประเทศต่างๆ ที่จัดขึ้น

-   Trade Promotion เป็นการซื้อเป็นชุด Package จะได้รับส่วนลดด้วยการแถมในรูปสินค้า
    เช่น ซื้อ Nokia 6600 100 เครื่องแถม Nokia 6600 22 เครื่อง และ Nokia 3120 1
    เครื่อง เป็นต้น

-   Cash discount ในกรณีที่ลูกค้าชำระด้วยเงินสด จะมีส่วนลดเงินสดให้

-   Dealer Promotion เป็นการจัดกิจกรรมทางการตลาดในลักษณะของ Incentive
    Program ให้แก่ตัวแทนจำหน่าย (Dealer) ต่าง ๆ เช่น Trip Reward Program
    หรือการแข่งขันยอดขายประจำภูมิภาคต่างๆ เป็นต้น

    1.  PULL STRATEGY (เป็นการร่วมมือกันระหว่างบริษัทผู้ผลิตกับบริษัท เอ็ม ลิ้งค์
        เพื่อช่วยสนับสนุนและส่งเสริมการซื้อโทรศัพท์ของผู้บริโภค)

-   Advertise support จะเป็นสื่อโฆษณาโทรศัพท์เคลื่อนที่ยี่ห้อต่าง ๆ โดยผ่านทาง โทรทัศน์
    หนังสือพิมพ์และแม็กกาซีนโทรศัพท์มือถือชั้นนำ

-   Free gift เป็นของแถมที่แจกไปกับสินค้า เช่น หน้ากากโทรศัพท์มือถือ, สร้อยคล้องคอ
    และชุดหูฟัง Small talk ซองหนัง และ ของกำนัล premium ต่างๆ

-   Price discount ส่วนลดพิเศษในกับลูกค้าในวาระพิเศษ

-   Road show เป็นการออกบูธเพื่อประชาสัมพันธ์สินค้า พร้อมทั้งมีกิจกรรมและแคมเปญพิเศษต่าง
    ๆ ภายในงาน

-   POP / POS เป็นโปสเตอร์, แผ่นพับ, ธงราว เพื่อให้ความรู้ด้านผลิตภัณฑ์แก่ผู้บริโภค

(ค) นโยบายราคา

แม้ว่าโทรศัพท์เคลื่อนที่ที่บริษัทจำหน่ายนั้นเป็นการนำเข้าจากต่างประเทศ
แต่การกำหนดราคาจำหน่ายนั้น ทางบริษัทและผู้ผลิตจะเป็นผู้กำหนดราคาขายร่วมกัน
เพื่อให้การวางตำแหน่งของสินค้าเหมาะสมกับสภาวะตลาดในขณะนั้น ๆ
โดยเกณฑ์ในการกำหนดราคาจะพิจารณาจากปัจจัยดังนี้

-   คุณลักษณะของผลิตภัณฑ์ (Product Feature) เช่น
    คุณลักษณะเบื้องต้นและคุณลักษณะพิเศษต่าง ๆ ของโทรศัพท์เคลื่อนที่

-   ผลิตภัณฑ์ของคู่แข่งขัน (Product Competitor)
    เพื่อใช้เป็นเกณฑ์ในการคัดเลือกรุ่นของผลิตภัณฑ์ที่สามารถแข่งขันกับคู่แข่งขันได้
    ระยะเวลาการออกจำหน่าย เป็นต้น

-   ราคาของผลิตภัณฑ์ที่เป็นคู่แข่ง (Price Competitor)
    เพื่อใช้เป็นข้อมูลในการกำหนดราคาวางจำหน่าย (End User Price)

-   ผลประโยชน์ของตัวแทนจำหน่าย (Dealer Margin)
    เพื่อกำหนดราคาขายที่เหมาะสมและสอดคล้องกับสภาวะการแข่งขัน
    ให้กับตัวแทนจำหน่ายของบริษัท

-   เป้าหมายของปริมาณเครื่องที่ออกวางจำหน่ายและระยะเวลาในการจำหน่าย (Supply and
    Life Cycle) เพื่อใช้เป็นแนวทางการปรับราคาในอนาคต
    เนื่องจากถ้าผู้ผลิตกำหนดปริมาณเครื่องที่ออกวางจำหน่ายสูงหรือระยะเวลาในการจำหน่ายยาว
    บริษัทก็จะมีการวางแผนในการปรับราคาในอนาคต

-   คู่แข่งขันที่ขายสินค้าตัวเดียวกัน (Competitor sell same Product)
    เพื่อใช้เป็นข้อมูลในการดูการเปลี่ยนแปลงของคู่แข่งขัน
    แล้วนำมาตัดสินใจเพื่อปรับเปลี่ยนวางแผนกลยุทธ์ในการขายให้มีความเหมาะสมตามสภาพการแข่งขันเสรี

ในกรณีที่มีการประกาศปรับลดราคาโดยผู้ผลิต
บริษัทมีข้อตกลงกับผู้ผลิตบางรายเกี่ยวกับการชดเชยการปรับราคาภายใต้เงื่อนไขที่กำหนดไว้ล่วงหน้า
เช่น สินค้าที่บริษัทสั่งซื้อภายในระยะเวลา 30
วันก่อนการประกาศปรับราคาโดยผู้ผลิตจะได้รับรายได้การสนับสนุนการขายจากผู้ผลิตใน
รูปแบบของการชดเชยราคาในส่วนของสินค้าคงเหลือในคลัง
ซึ่งรายได้ค่าชดเชยดังกล่าวบริษัทจะนำไปใช้ในการชดเชยการปรับราคาให้กับลูกค้าของบริษัทอีกต่อหนึ่งในเงื่อนไขระยะเวลาที่สั้นกว่า
ทั้งนี้เพื่อเป็นการดูแลให้ลูกค้าของบริษัทได้รับผลกระทบจากการปรับราคาน้อยที่สุด

(ง) ช่องทางการจัดจำหน่าย

ในการจัดจำหน่ายโทรศัพท์เคลื่อนที่ของบริษัทนั้น บริษัทมีช่องทางการจำหน่ายส่งผ่านตัวแทนจำหน่าย
(Dealer) และ สมาชิก เอ็ม ช็อป (M Shop Franchisee) ทั้งกรุงเทพฯและภูมิภาคกว่า 800
ราย และ 99 รายตามลำดับ ส่วนการขายตรงผ่านบริษัทย่อย (เทเลแม็กซ์)

ตัวแทนจำหน่าย

การขายผ่านตัวแทนจำหน่ายนั้น
เพื่อให้ได้ตัวแทนจำหน่ายที่มีคุณภาพและมีศักยภาพการดำเนินงานได้อย่างต่อเนื่อง
ทางบริษัทจึงได้มีเกณฑ์ในการพิจารณาแต่งตั้งตัวแทนจำหน่ายดังนี้

-   ตรวจสอบเบื้องต้นว่าเป็นลูกค้าของตัวแทนจำหน่ายของบริษัทหรือไม่
    เพื่อหลีกเลี่ยงความขัดแย้งที่อาจเกิดขึ้นระหว่างบริษัทกับตัวแทนจำหน่ายรายนั้นๆ

-   พิจารณาข้อมูลเบื้องต้นของตัวแทนจำหน่าย เช่น ทำเลที่ตั้ง
    ประสบการณ์การเป็นตัวแทนจำหน่าย (Dealer) หรือตัวแทนจำหน่ายย่อย (Sub Dealer)
    จำนวนพนักงาน รูปแบบการดำเนินงาน

-   พิจารณาศักยภาพในการทำธุรกิจและความสามารถในการแข่งขัน โดยดูจากฐานะทางการเงิน
    ยอดขายเฉลี่ยต่อเดือนในอดีตที่ผ่านมาและปัจจุบัน ประมาณการขาย

-   การตรวจสอบเอกสารต่างๆ เพื่อประกอบการพิจารณา เช่น หนังสือรับรองบริษัท
    หลักฐานจากทางธนาคาร หนังสือค้ำประกัน (Bank Guarantee) เป็นต้น

-   การกำหนดเงื่อนไขทางการค้า เช่น จำนวนเงินค้ำประกันขั้นต่ำ
    จำนวนการสั่งซื้อขั้นต่ำต่อเดือน วงเงินการสั่งซื้อสูงสุดและเงื่อนไขการชำระเงิน เป็นต้น

สมาชิกเอ็ม ช็อป

การขายผ่านสมาชิกเอ็มช็อปนั้น
เพื่อให้ได้สมาชิกที่มีคุณภาพและมีศักยภาพการดำเนินงานได้อย่างต่อเนื่อง
ทางบริษัทจึงได้มีเกณฑ์ในการพิจารณาแต่งตั้งตัวแทนจำหน่ายดังนี้

-   ระบุเงื่อนไขเบื้องต้นว่าต้องเป็นนิติบุคคลหรือบุคคลที่สามารถจดทะเบียนในประเทศไทยได้
    โดยมีทุนจดทะเบียนขั้นต่ำ 200,000 บาท เพื่อให้มั่นใจว่ามีตัวตนจริงสามารถตรวจสอบได้

-   พิจารณาข้อมูลเบื้องต้นของผู้สมัคร เช่น ทำเลที่ตั้ง ประสบการณ์การเป็นตัวแทนจำหน่าย
    (Dealer) หรือตัวแทนจำหน่ายย่อย (Sub Dealer)

-   พิจารณาศักยภาพในการทำธุรกิจและความสามารถในการแข่งขัน โดยดูจากฐานะทางการเงิน
    ความพร้อมด้านเงินลงทุน

-   การตรวจสอบเอกสารต่างๆ เพื่อประกอบการพิจารณา เช่น หนังสือรับรองบริษัท
    หลักฐานจากทางธนาคาร หนังสือค้ำประกัน (Bank Guarantee) เป็นต้น

โดยสิทธิประโยชน์ที่สมาชิก เอ็ม ช็อปจะได้รับหลังจากได้รับแต่งตั้งแล้ว มีดังนี้

1.  รูปแบบร้านที่มีเอกลักษณ์ สมาชิกมีสิทธิในการตกแต่งร้านและใช้เครื่องหมายการค้า “M Shop”
    ซึ่งมีรูปแบบร้านค้าที่โดดเด่น ทันสมัย และมีเอกลักษณ์เป็นมาตรฐานเดียวกันทั่วประเทศ

2.  มีสินค้าทุกยี่ห้อ ทุกรุ่น ทุกระบบ สามารถจำหน่ายสินค้าโทรศัพท์เคลื่อนที่ (Handset) ทุกยี่ห้อ
    ทุกรุ่น และทุกระบบ รวมไปถึงอุปกรณ์เสริม (Accessories) ที่มีให้เลือกมากมาย

3.  มีบริการที่ครบวงจร (One Stop Service) มีบริการหลักๆ ได้แก่ บริการรับซ่อมสินค้า
    บริการรับชำระ Counter Service บริการ Download Content ในรูปแบบต่าง ๆ
    บริการผ่อนชำระสินค้า และบริการสินเชื่อจาก บริษัท แคปิตอล โอเค จำกัด
    นอกจากจะเป็นรายได้เสริมให้กับผู้ประกอบการแฟรนไชส์แล้ว
    ยังเป็นส่วนสำคัญที่จะสร้างโอกาสในการขายที่เพิ่มขึ้นด้วย

4.  จัดฝึกอบรมพนักงาน มีทีมงานที่มีประสบการณ์จัดฝึกอบรมสำหรับเจ้าของกิจการ ผู้จัดการร้าน
    พนักงานขาย และช่างเทคนิค โดยใช้หลักสูตรเดียวกันเป็นมาตรฐานทั่วประเทศ

5.  การส่งเสริมการตลาด สมาชิกจะได้รับการสนับสนุนจากส่วนกลาง โดยบริษัท เอ็ม ช็อป
    โมบาย จำกัดจะมีแผนการส่งเสริมการตลาดอย่างต่อเนื่องภายใต้เครื่องหมายการค้า M Shop
    ทั้งทางด้านการโฆษณาผ่านสื่อต่างๆ การประชาสัมพันธ์ และกิจกรรมส่งเสริมการขายทุกรูปแบบ

6.  ระบบควบคุมสต็อกจากส่วนกลาง มีทีมงานสนับสนุนด้านการขาย
    และคอยควบคุมสต็อกสินค้าประกอบกับมีการจัดส่งสินค้าตลอด ทำให้ต้นทุนการสต็อกสินค้าต่ำ
    ลดความเสี่ยงในการสต็อกสินค้า

7.  รับรู้ข่าวสารที่รวดเร็ว ทันสมัย
    สมาชิกจะได้รับแจ้งข้อมูลจากทีมงานวิเคราะห์ข้อมูลข่าวสารธุรกิจโทรศัพท์เคลื่อนที่จากส่วนกลาง
    และเป็นสื่อกลางในการกระจายข่าวสารที่คอยให้คำแนะนำด้านต่างๆ กับสมาชิก อย่างรวดเร็ว
    ทันต่อสถานการณ์

เทเลแม็กซ์

เนื่องจากลักษณะการขายของบริษัทย่อยนั้น จะขายตรงให้กับลูกค้าทั่วไป
ฉะนั้นทำเลที่ตั้งจึงมีความสำคัญ โดยเฉพาะในแหล่งชุมชนและห้างสรรพสินค้า
โดยปัจจุบันบริษัทย่อยมีจำนวน Telemax Shop ทั้งสิ้น 4 สาขา และ Telewiz Shop จำนวน 12
สาขา รวมทั้ง Outlet 58 แห่งในห้างสรรพสินค้าทั่วไป ได้แก่ Outlet ใน Power Buy Power
Mall และ Big C เป็นต้น

3.1.3 ภาวะการแข่งขัน

ภาวะการแข่งขันของผู้ให้บริการในปัจจุบันนี้ค่อนข้างรุนแรง
กลุ่มผู้ให้บริการรายเล็กต่างก็พยายามในการเพิ่มส่วนแบ่งตลาดโดยการใช้กลยุทธ์ด้านราคาต่ำเป็นตัวนำ
ในทางตรงข้ามกลุ่มผู้ให้บริการรายใหญ่ก็พยายามรักษาส่วนแบ่งการตลาดเดิมไว้โดยมุ่งเน้นที่การสร้างรายได้เพิ่มจากฐานลูกค้าที่มีอยู่แล้ว
ด้วยการเสนออัตราค่าบริการที่ไม่แพงกว่าของคู่แข่งจนเกินไปในสายตาผู้บริโภค
ขณะเดียวกันก็จะเสนอบริการเสริมรูปแบบใหม่เพื่อตอบสนองต่อรูปแบบความเป็นอยู่สมัยใหม่ของผู้บริโภค
ดังนั้นผู้บริโภคจึงเป็นผู้ที่ได้รับประโยชน์สูงสุดจากอัตราค่าโทรศัพท์ที่ถูกลงและบริการใหม่ๆ
ที่หลากหลาย

ส่วนการแข่งขันของผู้จำหน่ายโทรศัพท์เคลื่อนที่
ปัจจุบันโครงสร้างผู้ประกอบการในการเป็นตัวกลางในการกระจายสินค้าสู่ผู้บริโภคสามารถแบ่งออกเป็น
4 กลุ่มดังนี้คือ

1)  ผู้จัดจำหน่ายและตัวแทนจำหน่ายขนาดใหญ่ซึ่งได้รับการแต่งตั้งจากผู้ผลิตอย่างเป็นทางการดำเนินการในรูปแบบค้าส่ง
    ได้แก่

    -   บริษัท ดิจิตอล โฟน จำกัด

    -   บริษัท ยูไนเต็ด ดิสทริบิวชั่น บิซซิเนส จำกัด

    -   บริษัท เอ็ม ลิ้งค์ เอเชีย คอร์ปอเรชั่น จำกัด (มหาชน)

    -   บริษัท อินเตอร์เนชั่นแนล เอนจิเนียริ่ง จำกัด (มหาชน)

    -   บริษัท สามารถ คอร์ปอเรชั่น จำกัด (มหาชน)

    -   บริษัท ล็อกซเล่ย์ จำกัด (มหาชน)

    -   บริษัท เจมาร์ท จำกัด (มหาชน)

    -   บริษัท บลิสเทล จำกัด (มหาชน)

    -   บริษัท ทีดับบลิวแซด คอร์ปอเรชั่น จำกัด (มหาชน)

  โดยผู้จัดจำหน่าย 2 รายแรกจะเป็นบริษัทในเครือของผู้ให้บริการคือ บริษัท แอดวานซ์ อินโฟร์
  เซอร์วิส จำกัด (มหาชน) และ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)
  ตามลำดับ ส่วนที่เหลือจะเป็นผู้จัดจำหน่ายอิสระ
  โดยผู้ประกอบการในกลุ่มนี้จะมีบทบาทมากที่สุดในการกำหนดสินค้าที่จะมีจำหน่ายในประเทศทั้งชนิดและการตั้งราคารวมถึงการเลือกช่องทางในการกระจายสินค้า

2)  ผู้จัดจำหน่ายที่ได้รับการแต่งตั้งจากผู้ผลิตอย่างเป็นทางการโดยดำเนินการในรูปแบบร้านค้าปลีกมีสาขา
    (Chain Store) ได้แก่

    -   บริษัท เจมาร์ท จำกัด (มหาชน)

    -   บริษัท บลิสเทล จำกัด (มหาชน)

    -   บริษัท เอ็ม ช็อป โมบาย จำกัด โดย บริษัท เอ็ม ลิ้งค์ เอเชีย คอร์ปอเรชั่น จำกัด
        (มหาชน)

    -   บริษัท สามารถ ไอโมบาย จำกัด (มหาชน) โดย บริษัท สามารถ คอร์ปอเรชั่น จำกัด
        (มหาชน)

    -   ร้านโมบาย อีซี่ โดย บริษัท อินเตอร์เนชั่นแนล เอนจิเนียริ่ง จำกัด (มหาชน)

    -   บริษัท ทีดับบลิวแซด คอร์ปอเรชั่น จำกัด (มหาชน)

ผู้ประกอบการในกลุ่มนี้จะใกล้ชิดกับทั้งผู้ผลิตและผู้บริโภค
ทำให้สามารถทราบถึงภาวะตลาดรวมและแนวโน้มของผู้ผลิตว่าจะไปในทิศทางใด
ทำให้สามารถปรับตัวได้อย่างรวดเร็ว นอกจากนี้แล้วยังได้รับความเชื่อถือจากผู้บริโภคในระดับที่ดี

3)  ตัวแทนจำหน่ายในเครือของผู้ให้บริการโทรศัพท์เคลื่อนที่ ได้แก่

    -   Telewiz โดย บริษัท แอดวานซ์ อินโฟร์ เซอร์วิส จำกัด (มหาชน)

    -   DTAC Shop โดย บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)

    -   TRUE Shop โดย บริษัท ทรู คอร์ปอเรชั่น จำกัด (มหาชน)

ผู้ประกอบการในกลุ่มนี้จะมีความใกล้ชิดกับผู้ให้บริการ
ทำให้ได้รับข้อมูลทิศทางของผู้ให้บริการและยังได้รับการสนับสนุนในด้านการตลาดจากผู้ให้บริการ
นอกจากนั้นแล้วยังได้รับความเชื่อมั่นที่สูงสุดจากผู้บริโภคเนื่องจากภาพลักษณ์ที่น่าเชื่อถือของผู้ให้บริการแต่ละราย

4)  ร้านค้าผู้ประกอบการรายย่อย ซึ่งใช้เงินลงทุนน้อยและไม่ค่อยมีรูปแบบการจัดการ
    บริการหลังการขาย จุดเด่นของผู้ประกอบการในกลุ่มนี้คือราคาถูก
    เนื่องจากส่วนใหญ่เจ้าของกิจการจะเป็นผู้ทำการขายหน้าร้านเองทำให้ลูกค้าสามารถทำการต่อรองราคาได้
    แต่มีข้อเสียในด้านความน่าเชื่อถือจากผู้บริโภค

จากการที่มีผู้เล่นในทุกระดับเพิ่มขึ้นมากทำให้การแข่งขันทวีความรุนแรงขึ้น
ความสำเร็จของผู้ประกอบการจำหน่ายโทรศัพท์เคลื่อนที่จึงขึ้นอยู่กับปัจจัยต่างๆ ดังนี้

-   ความสามารถในการจัดหาสินค้าที่โดดเด่นแตกต่างจากคู่แข่งทั้งในด้านคุณภาพที่เหนือกว่าหรือคุณภาพเดียวกันในราคาที่ต่ำกว่ามาตอบสนองต่อความต้องการของผู้บริโภค

-   ความสัมพันธ์อันดีกับตัวแทนจำหน่ายทั่วประเทศ

-   ความสามารถในการมีช่องทางการจำหน่ายที่สามารถกระจายสินค้าได้อย่างทั่วถึงและรวดเร็ว
    โดยเฉพาะการมีช่องทางการจำหน่ายที่มีความภักดี (Loyalty) สูง เช่น การมี chain
    store

-   ความสามารถในการสร้างความแตกต่าง (Differentiate)
    ในสินค้าเดียวกับคู่แข่งเพื่อลดการแข่งขันด้านราคาและเป็นการสร้างมูลค่าเพิ่มให้สินค้า เช่น
    การเพิ่มบริการเสริม (value added service) ในสินค้า อาทิ contents และ
    application ต่างๆ

-   ความสามารถในการควบคุมต้นทุนในการดำเนินการให้ต่ำแต่มีประสิทธิภาพสูงสุด

-   ความสัมพันธ์อันดีกับบริษัทผู้ผลิตโทรศัพท์เคลื่อนที่ส่งผลให้

    1.  ได้รับการสนับสนุนในจำนวนสินค้า และเทคโนโลยีที่บริษัทต้องการ

    2.  ได้รับการสนับสนุนในทางการตลาด เช่น เงินสนับสนุนในการทำโปรโมชั่น การทำ
        Incentive ฯลฯ

-   การบริหารสินค้าคงคลังอย่างมีประสิทธิภาพ
    ส่งผลให้การหมุนเวียนสินค้าคงคลังเป็นไปอย่างรวดเร็ว เช่น
    การทยอยสั่งซื้อสินค้าคราวละไม่มาก
    ทำให้ลดความเสี่ยงในการปรับราคาของผู้ผลิตและสินค้าตกรุ่น

-   การบริการหลังการขาย (After Sales Service) ที่ดี
    การมีบริการหลังการขายที่ดีเป็นการสร้างความประทับใจให้กับลูกค้าที่มาซื้อสินค้าของบริษัท
    สร้างความเชื่อมั่นให้กับลูกค้ารวมถึงช่วยสร้างภาพลักษณ์ที่ดีให้กับบริษัท
    และยังเป็นการสร้างฐานลูกค้าให้เพิ่มขึ้นในอนาคตอีกด้วย

ทั้งนี้ บริษัทได้ดำเนินการปรับโครงสร้างกลุ่มธุรกิจเพื่อเสริมสร้างความสามารถดังกล่าวข้างต้น
ทำให้มีความสามารถในการแข่งขันในตลาดในอันดับต้น
จนทำให้เป็นเป้าหมายของผู้ผลิตโทรศัพท์เคลื่อนที่รายใหม่ๆ
ที่ต้องการเข้ามาทำตลาดดังจะเห็นได้จากการที่บริษัทมีสินค้าจากผู้ผลิตใหม่ๆ
มาจำหน่ายอย่างต่อเนื่อง
และได้รับความไว้วางใจจากผู้ผลิตรายเดิมให้ทำการจัดจำหน่ายสินค้ามากขึ้น
รวมถึงการแต่งตั้งและมอบสิทธิให้เป็นผู้ดำเนินการให้บริการหลังการขายด้วย

3.1.4 แนวโน้มอุตสาหกรรม

แนวโน้มของยอดจำหน่ายของโทรศัพท์เคลื่อนที่ที่คาดการณ์ว่าจะเพิ่มขึ้นในปี 2549 มี 2 ปัจจัยใหญ่คือ
ปัจจัยแรกการที่บริษัทผู้ให้บริการเน้นการนำเสนอบริการเสริมประเภท Non-voice
และจำนวนบริษัทผู้ให้บริการเนื้อหา (Content Provider) เพิ่มมากขึ้น
ทำให้พฤติกรรมของผู้บริโภคเปลี่ยนแปลงโดยสนใจที่จะซื้อโทรศัพท์ในระดับราคา Mid-End และ
High-End มากขึ้นเพื่อตอบสนองต่อบริการประเภท Non-voice
และปัจจัยที่สองอัตราการใช้โทรศัพท์เคลื่อนที่เทียบกับจำนวนประชากรในภูมิภาคยังคงอยู่ในเกณฑ์ที่ต่ำ
กลยุทธ์ของผู้ให้บริการในปี 2549 ส่วนใหญ่จะเน้นการขยายตลาดไปสู่ภูมิภาคมากขึ้น
ดังนั้นมีความเป็นไปได้ที่อัตราการใช้โทรศัพท์เคลื่อนที่ในภูมิภาคจะเพิ่มสูงขึ้น

ส่วนแนวโน้มของผู้ให้บริการนั้น
กลยุทธ์การแข่งขันด้านราคาต่ำนั้นมีการทำราคาต่ำเป็นช่วงๆโดยคู่แข่งขันในรายล่างจะเป็นตัวชี้นำด้านราคาต่ำเพื่อเพิ่มจำนวนผู้ใช้บริการและส่วนแบ่งตลาด
(Market Share) ให้เพิ่มมากขึ้น
ในส่วนของผู้นำตลาดจะมีการตอบโต้เป็นระยะๆเพื่อเป็นการรักษาส่วนแบ่งทางการตลาด
โดยเน้นการออกโปรโมชั่นเพื่อกระตุ้นให้มีการบริโภค airtime มากขึ้น
จึงมีผลทำให้รายได้เฉลี่ยต่อเลขหมาย (Average Revenue Per User) ลดลง
ดังนั้นผู้ให้บริการควรมุ่งเน้นการให้บริการที่มีคุณภาพ และการให้บริการเสริม non-voice
เพิ่มมากขึ้น เพื่อที่จะรักษาฐานลูกค้าเดิม และเพื่อเพิ่มรายได้อีกทางหนึ่ง

ยอดการจดทะเบียนเลขหมายของโทรศัพท์เคลื่อนที่ที่จะเพิ่มขึ้นในปี 2549 เนื่องจากปัจจัยต่างๆ
ดังต่อไปนี้

-   ภาวะเศรษฐกิจโดยรวมของประเทศที่ดีขึ้นอย่างต่อเนื่อง
    ดังจะเห็นได้จากการประมาณอัตราการเติบโตของ GDP ในปี 2549 อยู่ที่ประมาณร้อยละ
    5[1]

-   ผู้ให้บริการหันมารุกตลาดในต่างจังหวัดเพิ่มมากขึ้น
    เนื่องจากยอดจดทะเบียนเลขหมายโทรศัพท์เคลื่อนที่ในต่างจังหวัดยังมีอัตราที่ต่ำอยู่

-   การแข่งขันที่รุนแรงจากผู้ให้บริการโทรศัพท์เคลื่อนที่เพื่อรักษาส่วนแบ่งทางการตลาด
    และขยายฐานผู้ใช้บริการ ภาวะการแข่งขันที่รุนแรงกระจุกตัวอยู่ที่ผู้ให้บริการรายใหญ่ 3 ราย
    คือ บริษัท แอดวานซ์ อินโฟ เซอร์วิส จำกัด (มหาชน) (AIS) บริษัท โทเทิ่ล แอ็คเซ็ส
    คอมมูนิ

เคชั่น จำกัด (มหาชน) (DTAC) และ บริษัท ทีเอ ออเร้นจ์ จำกัด (Orange) รูปแบบการ

  แข่งขันหลัก จะมุ่งเน้นการลดอัตราค่าบริการและมีการเพิ่มรูปแบบอัตราค่าบริการให้หลากหลาย
  เพื่อให้สอดคล้องกับพฤติกรรมของผู้บริโภคแต่ละกลุ่ม
  โดยมีการจัดกิจกรรมการตลาดเพื่อส่งเสริมการขายอย่างต่อเนื่อง
  พร้อมทั้งการนำเสนอบริการด้าน non-voice
  เพื่อตอบสนองต่อชีวิตรูปแบบใหม่ในยุคเทคโนโลยีที่ล้ำหน้าสามารถกระตุ้นการบริโภคให้เพิ่มสูงขึ้นได้

-   กอปรกับการแข่งขันที่รุนแรงในภาคผู้ผลิตและผู้จัดจำหน่ายโทรศัพท์เคลื่อนที่ เนื่องจากสาเหตุ 3
    ประการ คือ

1)  การมีผู้ประกอบการหลายรายเพิ่มขึ้น

2)  การมีสินค้าหลากหลายมากขึ้นให้ผู้บริโภคเลือก

3)  เทคโนโลยีการผลิตที่ทันสมัยขึ้นทำให้ต้นทุนในการผลิตต่ำลงอย่างมาก

  ส่งผลให้การลดลงของราคาเครื่องโทรศัพท์เคลื่อนที่เป็นไปอย่างรวดเร็วและรุนแรง
  ซึ่งมีส่วนสำคัญในการตัดสินใจซื้อของผู้บริโภคเป็นอย่างยิ่ง

ส่วนภาวะอุตสาหกรรมในปี 2548 ที่ผ่านมา จำนวนผู้ใช้โทรศัพท์เคลื่อนที่มียอดรวมทั้งสิ้น 29.6
ล้านเลขหมาย[2] ขยายตัวเพิ่มจากปี 2547 ร้อยละ 11.13
จากตารางข้างล่างจะเห็นได้ว่าจำนวนผู้ใช้โทรศัพท์เคลื่อนที่ใหม่จะเพิ่มขึ้นในอัตราที่ลดลง
(Diminishing Growth Rate) จะเห็นได้ว่าจำนวนผู้ใช้บริการในช่วง 2-3
ปีที่ผ่านมามีแนวโน้มชะลอตัวอย่างเห็นได้ชัด
ส่วนหนึ่งเป็นผลมาจากภาวะเศรษฐกิจซึ่งมีปัจจัยลบหลายด้าน
ไม่ว่าจะเป็นราคาน้ำมันที่ปรับตัวเพิ่มสูงขึ้น อัตราเงินเฟ้อที่ปรับตัวสูงขึ้น ปัจจัยทางด้านการเมือง
ส่งผลต่อพฤติกรรมการบริโภคทางด้านสื่อสารมากขึ้น
ดังนั้นผู้ให้บริการโทรศัพท์เคลื่อนที่แต่ละรายยังคงต้องใช้ความพยายามในการสร้างกลยุทธ์ใหม่ๆ
เพื่อตอบสนองความต้องการของผู้บริโภคให้มากที่สุดเพื่อรักษาและขยายส่วนแบ่งการตลาดของตน

ตารางแสดงจำนวนผู้ใช้บริการโทรศัพท์เคลื่อนที่และส่วนแบ่งทางการตลาด

ของผู้ให้บริการแต่ละราย

หน่วย : พันเลขหมาย

+-----------------+---------+------+---------+------+---------+------+
| ผู้ให้บริการ        | ณ วันที่   |      |         |      |         |      |
|                 | 31      |      |         |      |         |      |
| (Operator)      | ธันวาคม  |      |         |      |         |      |
+-----------------+---------+------+---------+------+---------+------+
|                 | 2546    |      | 2547    |      | 2548    |      |
+-----------------+---------+------+---------+------+---------+------+
|                 | ผ       | %    | ผ       | %    | ผ       | %    |
|                 | ู้ใช้บริการ |      | ู้ใช้บริการ |      | ู้ใช้บริการ |      |
+-----------------+---------+------+---------+------+---------+------+
| AIS[3]          | 13,239  | 6    | 15,184  | 5    | 16,409  | 5    |
|                 |         | 1.25 |         | 7.62 |         | 5.20 |
+-----------------+---------+------+---------+------+---------+------+
| DTAC[4]         | 6,550   | 3    | 7,786   | 2    | 8,677   | 2    |
|                 |         | 0.31 |         | 9.55 |         | 9.80 |
+-----------------+---------+------+---------+------+---------+------+
| Orange[5]       | 1,825   | 8.44 | 3,380   | 1    | 4,459   | 1    |
|                 |         |      |         | 2.83 |         | 5.00 |
+-----------------+---------+------+---------+------+---------+------+
| รวม             | 21,614  | 10   | 26,350  | 10   | 29,545  | 10   |
|                 |         | 0.00 |         | 0.00 |         | 0.00 |
+-----------------+---------+------+---------+------+---------+------+
| อัตราการขยายตัว   | 4,160   | 2    | 4,736   | 2    | 3,195   | 1    |
| (%)             |         | 3.83 |         | 1.91 |         | 2.13 |
+-----------------+---------+------+---------+------+---------+------+
| จำนวนประชากร[6] | 63.08   |      | 63.35   |      | 64.76   |      |
| (ล้านคน)         |         |      |         |      |         |      |
+-----------------+---------+------+---------+------+---------+------+
| Penetration     | 34.26   |      | 41.59   |      | 45.62   |      |
| Rate[7] (%)     |         |      |         |      |         |      |
+-----------------+---------+------+---------+------+---------+------+

เมื่อพิจารณาถึงที่มาของการขยายตัวของโทรศัพท์เคลื่อนที่แล้ว
ส่วนใหญ่จะมาจากการเติบโตของระบบชำระค่าบริการล่วงหน้า (prepaid) ในปี 2548
มีจำนวนผู้ใช้บริการประมาณ 25.6 ล้านคน หรือคิดเป็นร้อยละ 87 ของผู้ใช้บริการทั้งหมด
เพิ่มขึ้นจากปี 2547 เท่ากับร้อยละ 13.90
ซึ่งการที่ผู้บริโภคเลือกใช้ระบบการชำระค่าบริการล่วงหน้า (prepaid)
เป็นจำนวนมากนั้นนี้เกิดจากความต้องการของผู้บริโภคเป็นหลัก
เนื่องจากความสะดวกสบายในเรื่องต่างๆ เช่น การไม่ต้องชำระค่าบริการรายเดือน
ความสะดวกสบายในการเติมเงิน
ความสามารถในการจำกัดหรือควบคุมค่าใช้จ่ายให้อยู่ภายในงบประมาณได้
และความเป็นที่นิยมของผู้เริ่มใช้โทรศัพท์เคลื่อนที่ทั้งในกลุ่มวัยรุ่นและผู้ที่มีรายได้ไม่สูง
ในแง่ของผู้ให้บริการเองก็สนับสนุนให้เกิดการบริโภคในระบบนี้มากขึ้น
เนื่องจากจะได้รับประโยชน์จากการลดค่าใช้จ่ายในการให้บริการรับชำระค่าบริการและการติดตามหนี้เสีย
การเพิ่มขึ้นของเงินสดหมุนเวียน เป็นต้น ดังจะเห็นได้จากการมีกิจกรรมทางการตลาด
และการนำเสนอรูปแบบและอัตราค่าบริการใหม่ๆ
สำหรับโทรศัพท์เคลื่อนที่แบบจ่ายล่วงหน้าออกมาอย่างต่อเนื่องจากผู้ให้บริการรายใหญ่ทั้ง 3 ราย

ตารางแสดงจำนวนผู้ใช้บริการโทรศัพท์เคลื่อนที่ประเภทชำระค่าบริการล่วงหน้า 

ณ 31 ธันวาคม

หน่วย: พันเลขหมาย

+----------------+-------+-------+-------+--------+--------+--------+
| ระบบการจ่าย     | 2546  |       | 2547  |        | 2548   |        |
|                |       |       |       |        |        |        |
| ล่วงหน้า         |       |       |       |        |        |        |
|                |       |       |       |        |        |        |
| (Prepaid)      |       |       |       |        |        |        |
+----------------+-------+-------+-------+--------+--------+--------+
|                | จำนวน | % การ | จำนวน | % การ  | จำนวน  | % การ  |
|                |       |       |       |        |        |        |
|                | ผู้ใช   | เปลี่ย  | ผู้ใช   | เปล    | ผู้ใ     | เปล    |
|                | ้บริการ | นแปลง | ้บริการ | ี่ยนแปลง | ช้บริการ | ี่ยนแปลง |
+----------------+-------+-------+-------+--------+--------+--------+
| 1-2-Call[8]    | 1     | 36.72 | 1     | 17.44  | 14,409 | 10.30  |
|                | 1,124 |       | 3,064 |        |        |        |
+----------------+-------+-------+-------+--------+--------+--------+
| Happy[9]       | 5,383 | 28.03 | 6,510 | 20.94  | 7,212  | 10.78  |
+----------------+-------+-------+-------+--------+--------+--------+
| Just Talk[10]  | 1,540 | 75.56 | 2,928 | 90.13  | 4,009  | 36.92  |
+----------------+-------+-------+-------+--------+--------+--------+
| รวม            | 1     | 36.53 | 2     | 24.69  | 25,630 | 13.90  |
|                | 8,047 |       | 2,502 |        |        |        |
+----------------+-------+-------+-------+--------+--------+--------+

หมายเหตุ : % หมายถึง อัตราการเปลี่ยนแปลงเมื่อเทียบกับระยะเดียวกันของปีก่อน

3.2 กลุ่มธุรกิจวิทยุสื่อสาร

1.  ลักษณะผลิตภัณฑ์และบริการ

ผลิตภัณฑ์วิทยุสื่อสาร มี 2 แบบ คือ

a.  ระบบ Analog เป็นเครื่องที่ใช้คลื่นความถี่ประชาชน (CB: Citizen Band) ที่ความถี่ 245
    MHz เป็นระดับคลื่นสัญญาณที่อนุญาตให้ประชาชนทั่วไปสามารถใช้ได้โดยไม่ต้องขออนุญาต

b.  ระบบ Digital เป็นระบบที่มีความปลอดภัยสูง
    สามารถป้องกันการดักฟังได้รวมทั้งสื่อสารได้รวดเร็วและติดต่อได้ทันทีที่ต้องการ
    และสามารถสนทนาได้ต่อเนื่องด้วยช่องสัญญาณที่พร้อมรองรับการสื่อสารหลายช่องสัญญาณ
    ทำให้ประหยัดเวลาและค่าใช้จ่าย วิทยุสื่อสารในระบบ Digital
    เป็นบริการวิทยุสื่อสารซึ่งเป็นที่ต้องการของตลาดทั้งกลุ่ม ราชการ รัฐวิสาหกิจ
    และกลุ่มธุรกิจเอกชน เนื่องจากระบบ Digital มีความปลอดภัยสูง
    สามารถป้องกันการดักฟังได้รวมทั้งสื่อสารได้รวดเร็วและติดต่อได้ทันทีที่ต้องการ
    สามารถสนทนาได้ต่อเนื่องด้วยช่องสัญญาณที่พร้อมรองรับการสื่อสารหลายช่องสัญญาณ
    ทำให้ประหยัดเวลาและค่าใช้จ่าย

บริษัทมีกลยุทธ์ในการเสนอขายแบบครบวงจรตั้งแต่การออกแบบติดตั้งระบบ
การจำหน่ายเครื่องลูกข่าย และการบริการหลังการขาย
โดยระดับราคาที่เสนอต้องสามารถแข่งขันกับผู้ร่วมประมูลรายอื่นได้ ส่วนการจัดหาผลิตภัณฑ์นั้น
บริษัทได้สั่งซื้อจาก Motorola Inc. จากประเทศสิงคโปร์ ทั้งตัวระบบและเครื่องลูกข่าย

2.  การตลาดและภาวะการแข่งขัน

ลักษณะการทำตลาดของระบบ Analog เป็นลักษณะการจำหน่ายเครื่องลูกข่ายผ่านตัวแทนขาย
ส่วนลักษณะการทำตลาดของวิทยุสื่อสารในระบบ Digital เป็นทั้งการออกแบบ ติดตั้งระบบ
และจำหน่ายเครื่องลูกข่าย กลุ่มลูกค้าเป้าหมาย คือ หน่วยงานราชการ รัฐวิสาหกิจ บริษัทเอกชน
ที่ต้องการจัดซื้อระบบ ส่วนช่องทางการจำหน่ายนั้น
บริษัทจะเข้าร่วมในการประมูลโครงการของหน่วยงานราชการ รัฐวิสาหกิจ และบริษัทเอกชน

3.  แนวโน้มอุตสาหกรรม

ตลาดวิทยุสื่อสารในปัจจุบันซึ่งใช้ในหน่วยงานราชการ รัฐวิสาหกิจ
และบริษัทเอกชนเป็นตลาดในระบบ Analog การสนทนาผ่านวิทยุสื่อสารในระบบ Analog
นั้นไม่สามารถป้องกันการดักฟังได้
เนื่องจากระบบนี้บุคคลใดก็ตามที่ปรับคลื่นความถี่มาที่คลื่นเดียวกันก็สามารถสนทนาหรือดักฟังข้อความต่างๆ
ได้ ดังนั้นหน่วยงานต่างๆ โดยเฉพาะอย่างยิ่งหน่วยงานที่ต้องรักษาความลับเช่นทหาร
ตำรวจได้เล็งเห็นถึงความสำคัญดังกล่าว วิทยุสื่อสารระบบ Digital
จึงเป็นทางเลือกหนึ่งที่มีความปลอดภัย (Security) สูง

คุณสมบัติของวิทยุสื่อสารระบบ Digital ที่น่าสนใจอีกอย่างหนึ่งคือ สามารถส่งข้อมูลข่าวสารต่างๆ
ทั้งที่เป็นข้อความแบบตัวอักษรได้ หรือการเพิ่ม Application หรือ Content ต่างๆ
ตามต้องการของผู้ใช้ได้ ส่วนคุณสมบัติพิเศษอื่นๆ ของวิทยุสื่อสารในระบบ Digital
มีลักษณะคล้ายกับคุณสมบัติของโทรศัพท์เคลื่อนที่ในระบบ Digital เช่นกัน

นอกจากนี้ตลาดวิทยุสื่อสารในต่างประเทศส่วนใหญ่ได้เปลี่ยนจากระบบ Analog มาเป็นระบบ
Digital แล้ว จากคุณสมบัติและข้อดีต่างๆ ของวิทยุสื่อสารระบบ Digital
ดังกล่าวข้างต้นคาดว่าแนวโน้มที่วิทยุสื่อสารของประเทศไทยจะเปลี่ยนเป็นระบบ Digital
ค่อนข้างสูงเช่นเดียวกับโทรศัพท์เคลื่อนที่

4.  งานที่ยังไม่ได้ส่งมอบ

ณ วันที่ 31 ธันวาคม 2547 บริษัทฯ
มีสัญญาขายสินค้าและบริการกับลูกค้าซึ่งยังไม่ได้ส่งมอบหรือให้บริการ มูลค่างานตามสัญญาทั้งสิ้น
จำนวน 47.6 ล้านบาท

3.3 กลุ่มธุรกิจจัดหาและผลิต Content

บริษัท เอ็มโซลูชั่น จำกัด หนึ่งในกลุ่มธุรกิจของบริษัท เอ็ม ลิ้งค์ เอเชีย คอร์ปอเรชั่น จำกัด
(มหาชน) ซึ่งได้ถือกำเนิดขึ้นตั้งแต่ปี 2545 โดยเป็นผู้นำในการให้บริการด้าน Mobile
Application, Software, Solution พัฒนาโปรแกรมที่เกี่ยวข้องกับโทรศัพท์มือถือทุกชนิด
ซึ่งเป็นการนำเทคโนโลยีมือถือมาช่วยในการส่งเสริมและพัฒนาระบบธุรกิจของลูกค้า
ทางด้านการตลาด การประชาสัมพันธ์ และการให้ข้อมูลข่าวสาร รวมถึงการสร้างความบันเทิงต่างๆ
ผ่านระบบเครือข่ายโทรศัพท์มือถือ อีกทั้งยังจัดหา Content ลงในเครื่องโทรศัพท์มือถือที่จัดจำหน่าย
และยังรวมไปถึงการออกแบบ Website,Graphic,Web Solution
การบริหารจัดการด้วยทีมที่เปี่ยมคุณภาพอีกด้วย

1.  ลักษณะของผลิตภัณฑ์และบริการ

-   Mobile Phone Content

พัฒนาและจัดหา Content ทุกประเภทเช่น Wallpaper, Ring tone, Mobile Application
และ Screen Saver
ลงในโทรศัพท์มือถือทุกยี่ห้อโดยลูกค้าสามารถที่จะซื้อสินค้าได้โดยการดาวน์โหลดผ่านทางผู้ให้บริการเครือข่าย
เช่น AIS Dtac Orange และจากช่องทางจัดจำหน่ายต่างๆ เช่น Website แผ่นพับ ใบปลิว
และนิตยสารต่างๆ
โดยทางบริษัทมีช่องทางการจัดจำหน่ายที่มีศักยภาพโดยสามารถเข้าถึงกลุ่มลูกค้าเป้าหมายทุกประเภท
นอกจากนี้ ทางบริษัทยังสามารถที่จะทำการติดตั้ง Content
ต่างๆลงบนโทรศัพท์มือถือเพื่อเป็นการสร้างความแตกต่างในธุรกิจประเภทนี้

-   Mobile Phone Solution

บริษัท เอ็มโซลูชั่น จำกัดยังเป็นผู้จัดกิจกรรมทางการตลาดแบบ Direct marketing
เพื่อเป็นการเข้าถึงกลุ่มเป้าหมายโดยตรงให้กับทั้งบริษัทในเครือและบริษัทคู่ค้าต่างๆ
โดยผ่านช่องทาง โทรศัพท์มือถือ (SMS) โดยทางบริษัทมีฐานข้อมูลของกลุ่มเป้าหมายต่างๆ
ที่ตรงกับความต้องการของลูกค้า
ดังนั้นจึงเป็นการทำการตลาดที่มีประสิทธิภาพสำหรับองค์กรอีกทั้งยังเป็นการเพิ่มรายได้ให้กับทางบริษัทอีกด้วย

-   Web Design & Development

ให้บริการในการออกแบบ Website, ระบบการจัดการข้อมูลบนหน้า Web และพัฒนาระบบ
Application ต่างๆ ให้ตรงกับความต้องการของลูกค้า

1.  การจัดหาผลิตภัณฑ์และบริการ

ทางบริษัท เอ็ม โซลูชั่น จำกัดได้ทำการติดต่อและนำสินค้าต่างๆมาจากบริษัทที่เป็นเจ้าของลิขสิทธิ์
Content และรวบรวมสินค้าต่างๆเพื่อป้อนเข้าสู่ตลาดอีกทั้งทางบริษัท เอ็มโซลูชั่น
จำกัดยังมีความสามารถที่จะผลิต Content เองอีกด้วย
ซึ่งสินค้าต่างๆจะต้องเป็นสินค้าที่มีความทันสมัยและตรงกับความต้องการของตลาด

2.  การตลาด

-   สินค้า (Product)

การดำเนินธุรกิจประเภทนี้จำเป็นที่จะต้องมีความรวดเร็วและทันสมัยต่อตลาดกลุ่มเป้าหมายซึ่งมีช่วงอายุประมาณ15-30
ปี
ด้วยเหตุนี้ทำให้ทางบริษัทจำเป็นที่จะต้องสรรหาและคัดเลือกสินค้าให้มีความทันสมัยอยู่ตลอดเวลาและยังต้องสรรหาบริษัทคู่ค้าที่ดีในการป้อนสินค้าให้กับบริษัทด้วย

-   ช่องทางจัดจำหน่าย (Place)

ทางบริษัท เอ็มโซลูชั่น มีช่องทางการจัดจำหน่ายที่มีประสิทธิภาพที่จะเข้าถึงกลุ่มลูกค้าได้โดยตรง
เช่น Website, หน้าร้าน M-Shop แผ่นพับ ใบปลิว นิตยสารต่างๆ
นอกจากนี้ยังสามารถกระจายสินค้าต่างๆ ได้โดยผ่านทางบริษัท เอ็ม ลิ้งค์ เอเชียคอร์ปอเรชั่น
จำกัด (มหาชน) อีกด้วยซึ่งทำให้มีข้อได้เปรียบทางการค้าที่เหนือคู่แข่งอย่างมาก

-   ราคา (Price) และการส่งเสริมการขาย (Promotion)

ทางบริษัท เอ็มโซลูชั่น
จำกัดไม่ได้มีนโยบายในการแข่งขันในด้านราคาสินค้าแต่ทางบริษัทจะเน้นทางด้านคุณภาพและการบริการหลังการขายโดยมี
Call center ของบริษัทเอง ดังนั้นราคาที่ทางบริษัทตั้งขึ้นมานั้นจะมีราคาเท่ากับราคาตลาด
ส่วนรายการส่งเสริมการขายนั้นทางบริษัทจะมีการจัดตามเทศกาลต่างๆ
และโอกาสพิเศษตลอดทั้งปีเพื่อเป็นการกระตุ้นยอดขายของทางบริษัท

1.  ภาวะการแข่งขัน

ไม่เพียงแต่โทรศัพท์เคลื่อนที่ที่ปัจจุบันมีความรุนแรงทางการแข่งขันเท่านั้น แต่สินค้าประเภท
Content ที่ทางบริษัทดำเนินการอยู่ก็มีการแข่งขันที่รุนแรงมากขึ้นเช่นกัน
เนื่องจากมีผู้ประกอบการรายใหม่ๆ เล็งเห็นโอกาสทางการตลาดในการทำธุรกิจนี้
และพยายามเข้ามาเพื่อได้ส่วนแบ่งทางการตลาด
แต่เนื่องจากทางบริษัทมีช่องทางและสื่อที่มีประสิทธิภาพในการโฆษณาจึงทำให้ทางบริษัทมีข้อได้เปรียบในทางการค้าในตลาด
Content นอกจากนี้ทางบริษัทยังมีความสัมพันธ์อันดีกับบริษัทคู่ค้าต่างๆ อีกด้วย

แต่เนื่องจากธุรกิจ Content เป็นธุรกิจที่จะต้องขึ้นอยู่กับผู้มีส่วนร่วมทางธุรกิจหลายทาง
ดังนั้นปัจจัยต่างๆ จึงมีส่วนเกี่ยวข้องอย่างมากในการประกอบธุรกิจประเภทนี้ เช่น

1.  เจ้าของลิขสิทธิ์ซึ่งเป็นผู้ผลิต Content ต่างๆ
    ซึ่งเป็นผู้ป้อนสินค้าเข้าสู่ตลาดโดยเจ้าของลิขสิทธิ์สามารถกำหนดสิทธิ์การขายและราคาให้กับบริษัทต่างๆได้

2.  เนื่องจากมีผู้ประกอบการหลายรายในธุรกิจนี้ทำให้เกิดการแข่งขันที่สูงในด้านสินค้า ราคา
    สถานที่จำหน่าย และการตลาดระหว่างผู้ประกอบการ
    ดังนั้นกลุ่มลูกค้าจึงมีอำนาจในการต่อรองในการเลือกซื้อสินค้าประเภท Content
    และสามารถเปรียบเทียบความแตกต่างด้านราคาและความทันสมัยของตัวสินค้าระหว่างผู้ประกอบการได้

    1.  แนวโน้มอุตสาหกรรม

  แนวโน้มการแข่งขันในปี 2549 คาดว่าจะมีการแข่งขันกันมากขึ้นกว่าเดิม เนื่องจากผู้ให้บริการทั้ง
  Operator และ Content Provide
  แต่ละรายมีการวางแผนที่จะมีการเพิ่มจำนวนสินค้าและการให้บริการและที่มีความหลากหลาย
  และน่าสนใจในการใช้บริการมากยิ่งขึ้นและแนวโน้มที่มีผู้ให้บริการก็อาจมีจำนวนมากขึ้นอีกด้วย
  แต่เมื่อดูจากจำนวนผู้ใช้โทรศัพท์เคลื่อนที่ที่มีอัตราสูงขึ้นอย่างต่อเนื่อง
  ทำให้เชื่อว่าตลาดยังมีความต้องการสินค้าประเภท Content
  อีกมากและบริษัทสามารถที่จะมีส่วนแบ่งทางการตลาดที่เพิ่มขึ้นด้วย
  เนื่องจากภายในปีที่ผ่านมาได้มีการจัดกิจกรรมสำหรับลูกค้าที่ใช้บริการและยังได้มีการประชาสัมพันธ์ตามสื่อต่างๆ
  เพื่อให้เป็นที่รู้จักมากขึ้นอีกด้วย

กลุ่มธุรกิจงานโครงการ

2.  ลักษณะผลิตภัณฑ์และบริการ

บริษัท พอร์ทัลเน็ท จำกัด เป็นผู้ให้บริการด้านการออกแบบ
และรับเหมาวางระบบโครงข่ายเทคโนโลยีสารสนเทศและการสื่อสาร
อันประกอบด้วยระบบคอมพิวเตอร์ Hardware, System software, Application
software, ระบบโครงข่ายสารสนเทศ และระบบโครงข่ายการสื่อสาร โดยบริษัทฯ
จะศึกษาความต้องการและเสนอบริการต่าง ๆ ที่เหมาะสมให้แก่ลูกค้าทั้งภาครัฐและเอกชน
และเพื่อให้การดำเนินงานเป็นไปอย่างมีประสิทธิภาพ บริษัทฯ
ได้รับความร่วมมือและการสนับสนุนจากบริษัทพันธมิตรทางธุรกิจ
ซึ่งช่วยเสริมสร้างศักยภาพในการดำเนินงานของบริษัท เช่น บริษัท ไอบีเอ็ม (ประเทศไทย) จำกัด
, บริษัท ซีเมนส์ จำกัด , บริษัท ออราเคิล คอร์เปอเรชั่น (ประเทศไทย) จำกัด

ในปี 2547 บริษัทฯ ได้เป็นส่วนหนึ่งของกลุ่มกิจการค้าร่วม บริษัท ซีเมนส์ จำกัด , บริษัท ซีเมนส์
เอจี จำกัด ,บริษัท ไอบีเอ็ม (ประเทศไทย) จำกัด และบริษัท พอร์ทัลเน็ท จำกัด
ได้ร่วมลงนามตามสัญญากับการไฟฟ้าส่วนภูมิภาคในโครงการเช่าระบบคอมพิวเตอร์ซอฟต์แวร์สำเร็จรูปสำหรับธุรกิจหลัก
เมื่อวันที่ 17 มีนาคม 2547 โดยมีมูลค่าโครงการตามสัญญาทั้งสิ้น 3,192 ล้านบาท อายุสัญญา 8 ปี
ซึ่งกลุ่มกิจการค้าร่วมฯ จะพัฒนาระบบงานให้สามารถเชื่อมโยงระบบคอมพิวเตอร์เดิมของการไฟฟ้าฯ
สนับสนุนกระบวนการปฏิบัติงานของผู้เช่า
และให้ข้อมูลเพื่อสนับสนุนการตัดสินใจของผู้บริหารให้เป็นไปอย่างถูกต้องและมีประสิทธิภาพ
รวมทั้งสามารถรองรับการปรับโครงสร้างของอุตสาหกรรมการผลิตและจำหน่ายไฟฟ้าในอนาคตได้

3.  เป้าหมายของการดำเนินธุรกิจ

ในปีที่ผ่านมา บริษัทฯ
เริ่มต้นจากการศึกษาโครงการทางด้านเทคโนโลยีสารสนเทศและการสื่อสารเพิ่มขึ้น
ซึ่งบริษัทมีเป้าหมายในการขยายธุรกิจที่ก่อให้เกิดรายได้ ขยายฐานลูกค้าให้เพิ่มมากขึ้น
รวมทั้งพัฒนาบุคลากรให้สามารถตอบสนองต่อความต้องการของลูกค้าได้ดียิ่งขึ้น

4.  ลักษณะลูกค้าและกลุ่มลูกค้าเป้าหมาย

  ------------------------ ----------------------------------------------
  ลักษณะธุรกิจ                ตัวอย่างรายชื่อลูกค้า

  ธุรกิจสื่อสารโทรคมนาคม       บมจ. ทศท คอร์ปอเรชั่น บมจ. กสท โทรคมนาคม

  องค์กรภาครัฐ               ทุกหน่วยงานของภาครัฐ
  ------------------------ ----------------------------------------------

[1] ที่มา www.thailandoutlook.com

[2] เป็นตัวเลขยอดผู้ใช้บริการในคลื่น 900 และ 1800 ของผู้ให้บริการเครือข่ายรายใหญ่ 3
รายเท่านั้น

[3] ที่มา www.ais.co.th

[4] ที่มา www.dtac.co.th

[5] ที่มา www.truecorp.co.th

[6] ที่มา www.bot.or.th

[7] ประมาณการอัตราส่วนของจำนวนโทรศัพท์เคลื่อนที่ต่อจำนวนประชากร 100 คน ณ สิ้นปี

[8] ที่มา www.ais.co.th

[9] ที่มา www.dtac.co.th

[10] ที่มา www.truecorp.co.th